ব্রাজিলীয় ফুটবল কনফেডারেশন

ব্রাজিলীয় ফুটবল কনফেডারেশন (, ; এছাড়াও সংক্ষেপে সিবিএফ নামে পরিচিত) হচ্ছে ব্রাজিলের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালে কনফেদেরেসাও ব্রাসিলেইরা দে দেস্পোর্তোস (যার অর্থ ব্রাজিলীয় ক্রীড়া কনফেডারেশন) অথবা সিবিডি নামে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর ব্রাজিলের রিউ দি জানেইরুর আটলান্টিক মহাসাগর তীরবর্তী বরা দা তিজুকা এলাকায় অবস্থিত। একই সাথে এই সংস্থার তেরেসোপোলিশ এলাকায় গ্রাঞ্জা কোমারি নামে একটি নিজস্ব প্রশিক্ষণ কেন্দ্র রয়েছে।

২০০৭ সালের ২৯শে সেপ্টেম্বর তারিখে এক ঘোষণায় জানানো হয় যে, ২০০৭ সালের অক্টোবর মাস হতে সিবিএফ নারীদের লীগ এবং কাপ প্রতিযোগিতা আয়োজন করবে। চীনে অনুষ্ঠিত ২০০৭ সালের ফিফা মহিলা বিশ্বকাপে ফিফা সভাপতি সেপ ব্লাটারের ক্রমবর্ধমান চাপ প্রয়োগই এর মূল কারণ।

এই সংস্থাটি ব্রাজিলের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কাম্পেওনাতো ব্রাসিলেইরা সেরি আ, কোপা দো ব্রাসিল দে ফুতেবল ফেমেনিনো, কোপা দো ব্রাসিল এবং কোপা দো নর্দেস্তের মতো প্রতিযোগিতার সকল কার্যক্রম পরিচালনা করে। এই সংস্থার প্রথম সভাপতি ছিলেন এলভারো জামিথ। বর্তমানে ব্রাজিলীয় ফুটবল কনফেডারেশনের সভাপতির দায়িত্ব পালন করছেন রগেরিও কাবোকলো এবং সাধারণ সম্পাদকের দায়িত্ব পালন করছেন ওয়াল্টার ফেল্ডম্যান।

কর্মকর্তা

 অবস্থান  নাম সভাপতি  রগেরিও কাবোকলো সহ-সভাপতি  আন্তোনিও আকিনো গুস্তাভো ফেইজো ফের্নান্দো সারনি কাস্তেয়ার হিমারায়েস নেতো ফ্রান্সিস্কো নেভোয়েতো নেতো আন্তোনিও নুনেস এদনালদো মার্কাস আন্তোনিও ভিসেন্তে সাধারণ সম্পাদক  ওয়াল্টার ফেল্ডম্যান কোষাধ্যক্ষ  গিলনেই বত্রেল গণমাধ্যম এবং যোগাযোগ পরিচালক  দগলাস লুনার্দি প্রযুক্তিগত পরিচালক  আন্দ্রে মেগালে ফুটসাল সমন্বয়কারী  মার্কোস মাদেইরা জাতীয় দলের কোচ (পুরুষ)  তিতে জাতীয় দলের কোচ (নারী)  পিয়া সুন্ধাগে রেফারি সমন্বয়কারী  সের্হিও কোরেয়া দা সিলভা

সম্মাননা
 ফিফা বিশ্বকাপ: ৫ বার (১৯৫৮, ১৯৬২, ১৯৭০, ১৯৯৪, ২০০২)
 কোপা আমেরিকা: ৯ বার (১৯১৯, ১৯২২, ১৯৪৯, ১৯৮৯, ১৯৯৭, ১৯৯৯, ২০০৪, ২০০৭,২০১৯)
 সুপারক্লাসিকো দে লাস আমেরিকাস: ৯ বার (১৯১৪, ১৯২২, ১৯৪৫, ১৯৫৭, ১৯৬০, ১৯৬৩, ১৯৭১, ১৯৭৬, ২০১১)
 কনফেডারেশন কাপ: ৩ বার (১৯৯৭, ২০০৫,২০০৯)

তথ্যসূত্র

বহিঃসংযোগ


 ফিফা-এ ব্রাজিলীয় ফুটবল কনফেডারেশন  

বিষয়শ্রেণী:ব্রাজিলীয় ফুটবল কনফেডারেশন
বিষয়শ্রেণী:১৯১৪-এ ব্রাজিলে প্রতিষ্ঠিত
বিষয়শ্রেণী:১৯১৪-এ প্রতিষ্ঠিত ক্রীড়া সংস্থা
বিষয়শ্রেণী:ব্রাজিলের ক্রীড়া নিয়ন্ত্রণ সংস্থা
বিষয়শ্রেণী:ব্রাজিলের ফুটবল পরিচালনা পরিষদ
বিষয়শ্রেণী:কনমেবলের সদস্য